Iohannis l-a invitat pe Joe Biden în România: A fost perfect de acord să încercăm să organizăm o astfel de întâlnire.
Acest Summit a marcat o etapă nouă, întărită a relației transatlantice. Alături de președintele Biden, am reafirmat coeziunea alianței și angajamentul comun. Summit-ul de azi a fost unul al deciziilor vizionare. Am evidențiat comportamentul agresiv și destabilizator al Rusiei față de aliații și partenerii noștri. Regiunea Mării Negre are o importanță strategică pentru alianța transatlantică. Summit-ul a statuat necesitatea creșterii rezilienței și al avansului tehnologic al NATO. Am avut două discuții scurte cu președintele Biden. Prima a fost chiar la început, unde, împreună cu președintele Duda, am ținut să-l salutăm pe președintele Biden, să ne exprimăm mulțumirea față de prezența domniei sale în Summit-ul B9. A fost o prezență consistentă, a avut un discurs foarte solid. Evident, am dorit să ne asigurăm că, în continuare, avem un parteneriat strategic foarte solid și că avem întreaga atenția a parteneriatului strategic pentru flancul estic. Președintele Biden ne-a asigurat că se implică în mod deosebit și foarte mult pentru a sprijini România și Polonia. În cea de-a doua, tot scurtă, discuție, spre finalul Summit-ului, l-am invitat în România. I-am spus că îmi doresc să continuăm discuția foarte bună pe care am început-o în 2015 și că îmi doresc foarte mult să întărim parteneriatul strategic între România și SUA. A fost perfect de acord să încercăm să organizăm o astfel de întâlnire și m-a asigurat încă o dată că este foarte dedicat acestui parteneriat.
Klaus Iohannis a susținut o declarație de presă, după ce a participat la Summit-ul NATO.Redăm principalele declarații:Preşedintele SUA, Joseph Biden, s-a întâlnit luni, cu ocazia summitului NATO de la Bruxelles, cu liderii din România, Polonia, Lituania, Letonia şi Estonia, afirmă un oficial de la Washington citat de postul CNN.Conform oficialului citat, discuţiile preşedintelui Joseph Biden cu preşedintele Klaus Iohannis, cu preşedintele Poloniei, Andrej Duda, şi cu liderii ţărilor baltice s-au concentrat în principal pe contracararea acţiunilor Rusiei şi Chinei.Joseph Biden a comunicat că vrea "o relaţie stabilă şi constructivă cu Rusia, dar va reacţiona la activităţile negative ale Moscovei".